b'\n_START_ARTICLE_\nHeckler & Koch HK4\n_START_SECTION_\nDelovanje in materiali\n_START_PARAGRAPH_\nTa pi\xc5\xa1tola velja za eno najbolj\xc5\xa1ih pi\xc5\xa1tol, ki delujejo iz neblokiranega zaklepa. Izdelana je iz jeklenega ogrodja in zaklepi\xc5\xa1\xc4\x8da in ima plasti\xc4\x8dne obloge ro\xc4\x8daja. Pi\xc5\xa1tola je pri\xc5\xa1la na trg leta 1967, v bistvu pa je predstavljala izbolj\xc5\xa1ano razli\xc4\x8dico pi\xc5\xa1tole Mauser HSc, izdelovali pa so jo med leti 1968 in 1984. Posebno priljubljenost je dobila zaradi dejstva, da je uporabnik dobil oro\xc5\xbeje v \xc5\xa1tirih kalibrih, saj so bile v kompletu \xc5\xa1tiri menjalne cevi in pripadajo\xc4\x8de vzmeti ter enoredne nabojnike, da je lahko zamenjal kaliber po lastni \xc5\xbeelji._NEWLINE_Pi\xc5\xa1tola deluje v dvojnem delovanju spro\xc5\xbeilca, na njej pa so name\xc5\xa1\xc4\x8deni klasi\xc4\x8dni odprti nenastavljivi trito\xc4\x8dkovni merki. Varovalka je name\xc5\xa1\xc4\x8dena na levi strani zaklepi\xc5\xa1\xc4\x8da, na njej pa ni vzvoda za zadr\xc5\xbeevanje zaklepi\xc5\xa1\xc4\x8da v zadnjem polo\xc5\xbeaju. Gumb utrjevala nabojnika je name\xc5\xa1\xc4\x8den na dnu ro\xc4\x8daja, kar je za slu\xc5\xbebeno pi\xc5\xa1tolo dokaj neprakti\xc4\x8dna in zastarela re\xc5\xa1itev._NEWLINE_12.000 primerkov v kalibru .32 ACP je pri\xc5\xa1lo v uporabo v nem\xc5\xa1ko policijo in varnostne slu\xc5\xbebe pod oznako Heckler & Koch HK4 P11.'